**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2017/27, 18.08.2017թ.

**Բողոք ներկայացնող անձ՝** «Տրանսունիվերսալ» ՓԲԸ

**Պատվիրատու՝** ՀՀ ԿԱ քաղաքաշինության պետական կոմիտե

**Գնման ընթացակարգի ծածկագիրը և առարկան՝** «ՀՀ ՔՊԿ-ԲԸԱՇՁԲ-17/6» ծածկագրով բաց ընթացակարգ, ՀՀ Կոտայքի մարզի ք. Աբովյանի հայ և ռուս ժողովուրդների բարեկամության թանգարանի հիմնանորոգման աշխատանքների ձեռքբերում

**Բողոքի պահանջը`**

1. Կիրառել ժամանակավոր միջոց և կասեցնել ՀՀ ԿԱ քաղաքաշինության պետական կոմիտեի կողմից ՀՀ Կոտայքի մարզի ք. Աբովյանի հայ և ռուս ժողովուրդների բարեկամության թանգարանի հիմնանորոգման աշխատանքների ձեռքբերման նպատակով կազմակերպված «ՀՀ ՔՊԿ-ԲԸԱՇՁԲ-17/6» ծածկագրով ընթացակարգի գնահատող հանձնաժողովի ցանկացած որոշման կայացում և գործողության իրականացում, այդ թվում նաև՝ պայմանագիր կնքելու որոշման ընդունումը և իրականացումը:
2. Դադարեցնել գնահատող հանձնաժողովի 10.08.2017թ. ժամը 16:00-ին տեղի ունեցած նիստի թիվ 10 արձանագրության 3.1-րդ կետով «Տրանսունիվերսալ» ՓԲԸ-ի հայտը անբավարար գնահատելու և մերժելու մասին որոշումը և որպես հետևանք՝ նաև 3.2-րդ կետով կայացրած որոշումը:
3. Դադարեցնել գնահատող հանձնաժողովի 10.08.2017թ. ժամը 16:00-ին տեղի ունեցած նիստի թիվ 10 արձանագրության 2.2-րդ կետում ներկայացրած աղյուսակի նախավերջին և վերջին տողերի «Պայմանագրի ընդհանուր գնից հրավերով սահմանված ժամկետում կատարված աշխատանքների գինը» սյունակում ներկայացրած և կայացրած որոշումները՝ համապատասխանաբար 24.08.2013թ. կնքված Երևան քաղաքի Դավթաշեն վարչական շրջանի Մելքումովի փողոցի հ.24/46 հասցեում երեք հարկանի շինության կառուցման աշխատանքների թիվ ԿՊ-13 պայմանագրի և Երևան քաղաքի Քանաքեռ-Զեյթուն վարչական շրջանի Հասրաթյան փողոցի թիվ 40/5 հասցեում 3 հարկանի շենքի կառուցման 06.05.2013թ. կնքված պայմանագրի մասերով:
4. Որպես հետևանք՝ դադարեցնել 08.08.2017թ. ժամը 16:00-ին տեղի ունեցած նիստի թիվ 9 արձանագրության 2.2-րդ և 2.3-րդ կետերով կայացրած որոշումները՝ 24.08.2013թ. կնքված Երևան քաղաքի Դավթաշեն վարչական շրջանի Մելքումովի փողոցի հ.24/46 հասցեում երեք հարկանի շինության կառուցման աշխատանքների թիվ ԿՊ-13 պայմանագրի և Երևան քաղաքի Քանաքեռ-Զեյթուն վարչական շրջանի Հասրաթյան փողոցի թիվ 40/5 հասցեում 3 հարկանի շենքի կառուցման 06.05.2013թ. կնքված պայմանագրի մասերով հրավերով սահմանված ժամկետներին չհամապատասխանելու վերաբերյալ:
5. Պայմանագիր կնքված լինելու դեպքում՝ «ՀՀ ՔՊԿ-ԲԸԱՇՁԲ-17/6» ծածկագրով ընթացակարգը հայտարարել ապօրինի:

**ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Ա. ԾԱՏՈՒՐՅԱՆ**

 Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: